Pieter-Dirk se 10 lewensreëls | SARIE
FOTO Antonia Steyn	26 Augustusus 2016
Pieter-Dirk se 10 lewensreëls	deur Marguerite van Wyk
Hy word vanjaar 71 jaar oud. En ná al die jare bly Pieter-Dirk Uys steeds ’n darling! Die dokumentêr oor sy lewe, Nobody’s Died Laughing, wys by kykNET se Silwerskermfees in Kampsbaai. Ná soveel jare van sukses het Pieter-Dirk 10 lewensreëls.
1. Begin elke dag deur te lag as jy kaal voor jou vollengte-spieël staan.
2. Wees altyd stiptelik vir afsprake en vergaderings.
3. Luister eers en praat dán.
4. Jy hoef nie altyd die foon te beantwoord as dit lui nie. Die getroue antwoordmasjien kan ook soms ’n boodskap neem.
5. E-pos kan ook soms wag tot môre. En moet nooit send druk as jy te veel rooiwyn gedrink het nie!
6. Beplan vooruit in potlood; maar leef vandag in ink!
7. Jy is wat jy eet.
8. Hou kontak met familie en vriende voor dit te laat is.
9. Moet nooit toelaat dat slegte nuus jou moed breek nie. Daar is altyd goeie nuus om dit uit te balanseer. Probeer dít soek.
10. Maak ou koppies, pierings en borde bymekaar om teen die garage-muur te gooi as jy kwaad is. Dís beter as om jou humeur te verloor teenoor die mense wat jou gek maak.
En onthou: hê jou vyand lief. Dit sal sy reputasie ruïneer!
Kyk die lokprent van Nobody’s Died Laughing hier:
– Hierdie lewensreëls het Pieter-Dirk al in 2009 met ons gedeel, maar ons dink dis steeds relevant!
MUSIEKVIDEO: Hildegardt Whites ontmoet die nagtegaal van die Weskus
As jy na dié ma-en-dogter-paar kyk, sal jy hulle dalk vir susters aansien, want hulle lyk so baie na mekaar lyk. Reese se dogter, Ava Phillippe, is die ewebeeld van haar ma in dié foto wat onlang op ’n uitstappie in Hollywood geneem is. …
Adele se dieet – en dit wérk glo! Vleisbotter Brownie met net 4 bestanddele Gemarineerde beet Oornagbrood Spaar só geld in die kombuis: 4 celebs deel hul geheime Skrywers	Aletté-Johanni Winckler